WORK ผนึกพันธมิตร ตั้ง 2 บ.ร่วมทุน ลุยธุรกิจ “บริหารศิลปิน-ผลิตละคร”
WORK ผนึกพันธมิตรตั้ง 2 บริษัทร่วมทุน รองรับขยายธุรกิจบริหารศิลปิน-ผลิตละคร ซีรีย์ พ่วงคอนเทนต์รูปแบบต่าง ๆ
WORK ผนึกพันธมิตรตั้ง 2 บริษัทร่วมทุน รองรับขยายธุรกิจบริหารศิลปิน-ผลิตละคร ซีรีย์ พ่วงคอนเทนต์รูปแบบต่าง ๆ
26 มี.ค. 2565

บริษัท เวิร์คพอยท์ เอ็นเทอร์เทนเมนท์ จำกัด (มหาชน)  หรือ WORK เปิดเผยว่า  บริษัท ไทย บรอดคาสติ้ง จำกัด (THB) ซึ่งเป็นบริษัทย่อยที่บริษัทถือหุ้นอยู่ร้อยละ 99.99 ได้ร่วมกันจัดตั้งบริษัทร่วมทุนแห่งใหม่ 2 บริษัท เพื่อรองรับการขยายธุรกิจในอนาคต ประกอบด้วย
1.บริษัท สกายบ็อกซ์ เอ็นเทอร์เทนเมนท์ จำกัด เพื่อดำเนินธุรกิจบริหารศิลปิน ด้วยทุนจดทะเบียน 20 ล้านบาท แบ่งออกเป็นหุ้นสามัญ จำนวน 200,000 หุ้น มูลค่าที่ตราไว้หุ้นละ 100 บาท โดยชำระทุนแล้ว 20 ล้านบาท โดยมีสัดส่วนของการถือหุ้น 1) บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) ถือหุ้นจำนวน 90,000 หุ้น 2) บริษัท ไทย บรอดคาสติ้ง จำกัด ถือหุ้นจำนวน 70,000 หุ้น 3) บริษัท โต๊ะกลมโทรทัศน์ จำกัด ถือหุ้นจำนวน 40,000 หุ้น
2.บริษัท จังก้า พลัส สตูดิโอ จำกัด เพื่อดำเนินธุรกิจให้บริการพัฒนาและผลิตละคร ซีรีย์และคอนเทนต์ในรูปแบบต่าง ๆ เพื่อออกอากาศ ทางช่องทางต่าง ๆ รวมถึง OTT แพลตฟอร์ม โดยมีทุนจดทะเบียน 20 ล้านบาท แบ่งออกเป็นหุ้นสามัญจำนวน 200,000 หุ้น มูลค่าที่ตราไว้หุ้นละ 100 บาท โดยทุนชำระแล้ว 6.5 ล้านบาท  โดยมีสัดส่วนของการถือหุ้น 1) บริษัท จังกา บางกอก จำกัด ถือหุ้นจำนวน 40,000 หุ้น 2) บริษัท ไทย บรอดคาสติ้ง จำกัด ถือหุ้นจำนวน 60,000 หุ้น 3) บริษัท โต๊ะกลมโทรทัศน์ จำกัด ถือหุ้นจำนวน 10,000 หุ้น 4) นางสาวนลินา ชยสมบัติ ถือหุ้นจำนวน 60,000 หุ้น 5) นายคมกฤษ ตรีวิมลถือหุ้นจำนวน 15,000 หุ้น และ6) นายสุรวุฒิ ตุงคะรักษ์ 15,000 หุ้น
 
 